KIRJALLINEN KYSYMYS E-3242/02 esittäjä(t): Mihail Papayannakis (GUE/NGL) komissiolle. Romaaneja koskevien ohjelmien rahoitukseen myönnettyjen Euroopan unionin määrärahojen suuruus Kreikassa.



Virallinen lehti nro 110 E , 08/05/2003 s. 0189 - 0190



KIRJALLINEN KYSYMYS E-3242/02 esittäjä(t): Mihail Papayannakis (GUE/NGL) komissiolle (15. marraskuuta 2002) Aihe: Romaaneja koskevien ohjelmien rahoitukseen myönnettyjen Euroopan unionin määrärahojen suuruus Kreikassa Kreikan hallitus ilmoitti 4. maaliskuuta 2002 Kreikan romaanien integroimista yhteiskuntaan koskevasta toimintaohjelmasta, jonka kokonaisbudjetti on 373,5 miljoonaa euroa kaudella 20052008 ja johon kuuluu toimia sellaisilla aloilla kuten romaanien asuminen, koulutus, työllisyys, sosiaalihuolto ym. Tarvittavat varat saadaan hallituksen ilmoituksen mukaan yhteisön kolmannesta tukikehyksestä (noin 206 miljoonaa euroa) ja kansallisista varoista (166 miljoonaa euroa). Kuten kreikkalainen Helsingin sopimusten seurantakeskus on valittanut, kesäkuun alussa 2002, Euroopan neuvoston ihmisoikeuskomissaarin Alvaro Gil-Roblesin Kreikan-vierailun aikana, osoittautui, että ohjelmaan oli varattu vain 308 euroa. Voisiko komissio edellä mainitun perusteella kertoa, mikä on Kreikassa yhteisön toisesta ja kolmannesta tukikehyksestä romaaneja koskevien ohjelmien käyttöön asetettujen määrärahojen todellinen kokonaismäärä? Anna Diamantopouloun komission puolesta antama vastaus (18. joulukuuta 2002) Kreikan romanien integroimista yhteiskuntaan koskeva toimintaohjelma on kansallinen ohjelma, joka rahoitetaan lähinnä kansallisista varoista. Rakennerahastojen osallistuminen rajoittuu siihen osaan, joka voidaan rahoittaa rakennerahastoja koskevien säädösten nojalla. Yhteisön tukikehyksestä 19941999 Kreikalle myönnetyistä varoista rahoitetun, työmarkkinoilta syrjäytymistä koskevan toimenpideohjelman puitteissa toteutettiin joukko integroituja hankkeita ja toimia Kreikan romanien yhteiskunnallisen integroimisen tukemiseksi. Rahoitetut Euroopan sosiaalirahaston (ESR) toimet liittyivät neuvontaan, ammatinvalinnanohjaukseen, ammatilliseen koulutukseen ja työllistymisen edistämiseen, yhdistettyinä tukipalvelujen tarjoamiseen romanien yhteiskunnallisen ja taloudellisen integroimisen helpottamiseksi. Toteutettujen toimien kokonaiskustannukset olivat noin 4,2 miljoonaa euroa. Yhteisön tukikehyksestä 19941999 Kreikalle myönnetyistä varoista rahoitettavan, työllistymistä ja ammatillista koulutusta koskevan toimenpideohjelman puitteissa kansalliset viranomaiset ovat suunnitelleet Kreikan romanien hyväksi toteutettavien, kohdennettujen integroitujen toimenpiteiden rahoituksen. Toimenpiteiden tarkoitus on turvata romaneille yhdenvertaiset mahdollisuudet työmarkkinoille pääsyssä ja saada aikaan heidän yhteiskuntaan integroimiseensa tarvittavat olosuhteet. Edellä mainittujen toimenpiteiden kokonaiskustannusarvio on 11,7 miljoonaa euroa. Noin 1 700 henkilöä hyötyy näistä neuvonta-, koulutus- ja työllistymismahdollisuuksista sekä suunnitelluista tukitoimenpiteistä. Tarjouskilpailu käynnistettäneen vuoden 2003 alussa. Kolmannen tukikehyksen puitteissa Kreikan romanit voivat kuitenkin hyötyä myös muista ESR:n rahoittamista integroiduista toimista, jotka on suunniteltu erityisesti edistämään kaikkien ja etenkin syrjäytymisvaarassa olevien henkilöiden yhdenvertaista pääsyä työmarkkinoille.